Վանեսա Բիքրոֆթ

մինի|VB61, Դեռ մահ. Դարֆուրը դեռ խու՞լ է (2007) Վենետիկի 52-րդ բիենալեում։
**Վանեսա Բիքրոֆթ** (, ), ծագումով իտալացի, Ամերիկայում ապրող ժամանակակից  նկարչուհի է, նա նաև աշխատում է լուսանկարչության, վիդեո արվեստի, քանդակի և գեղանկարչության ոլորտում։ Նրա աշխատանքներին մասնակցել են պրոֆեսիոնալ մոդելներ։ Բիկրոֆտը աշխատում է ԱՄՆ-ում և ապրում է Լոս Անջելեսում։ Նրա վաղ աշխատանքը կենտրոնացած էր սեռի վրա և թվում էր, թե ինքնակենսագրական է, բայց նրա հետագա աշխատանքային գործունեությունը կենտրոնացած է ռասայի վրա։  2008 թվականից նա սկսել է աշխատել Քանյե Ուեսթի հետ համագործակցությունների և կոմերցիոն նախագծերի վրա։

## Կյանք և կրթություն
Վանեսա Բիկրոֆտը ծնվել է 1969 թվականի ապրիլի 25-ին Իտալիայի Ջենովա քաղաքում և մեծացել է Սանտա Մարգարիտա Լիգուրեում և Մալչեզինում Գարդա լճի մոտ։ Նրա երկու ծնողներն էլ ուսուցիչներ էին։ Նրա հայրը՝  Էնդրյու Բիկրոֆտը, բրիտանացի էր, իսկ մայրը՝ Մարիա Լուիզան, իտալացի։ Նրա ծնվելուց հետո նրա ընտանիքը կարճ ժամանակով տեղափոխվել է Հոլանդ Պարկ՝ Արևմտյան Լոնդոն։

Բիկրոֆտի ծնողներն ամուսնալուծվել են, երբ նա երեք տարեկան է եղել, և նա այլևս չի տեսել հորն ու կրտսեր եղբորը մինչև 15 տարեկանը։ Նրա մայրը իրեն միայնակ մեծացրել է Իտալիայի գյուղերից մեկում՝ խիստ վեգանական ընտանիքում՝ առանց մեքենաների, հեռուստացույցի և հեռախոսի։ Մանկության տարիներին նա հոսպիտալացվել է հատուկ սննդամթերքներ ուտելու պատճառով, քանի որ նա կարծում էր, թե դրանք օգտակար են իր համար, և օգնում են կարգավորել մարսողության հետ կապված խնդիրները։

1988-1993 թվականներին սովորել է Իտալիայի Միլան քաղաքի Բրերա ակադեմիայում։ Նրա առաջին արվեստի VB01 ցուցահանդեսի ժամանակ (1993) Բրերա ակադեմիայի այլ ուսանողուհիների հետ ցուցադրել է ելույթ Միլանի պատկերասրահում։ Այդ ելույթին նա կիսվել է Բիկրոֆտի «Սննդի գիրքը» օրագրով, որը փաստում է 1985 և 1993 թվականներին նրա սննդակարգի մասին։ «Սննդի գիրքը» փաստագրել է Բիկրոֆտի բուլիմիկ ուտելու սովորությունները և կրկին հիշատակվել նրա հետագա աշխատություններում, բայց այն առանձին ներկայացում է եղել։

Նա տեղափոխվել է Միացյալ Նահանգներ 1996 թվականին, արվեստի գործիչ Ջեֆրի Դեյչի հրավերով՝ հաստատվելով Նյու Յորքում։

## Արվեստ
Վանեսա Բիկրոֆտի աշխատանքային թեմաներն են ինքնակարգապահությունը (մոդելների), վուայերիզմը և ուժային հարաբերությունները։ Բիկրոֆտի ստեղծագործությունները հաճախ ներկայացումներ են կամ ինստալյացիաների վրա հիմնված կենդանի մարդկային կերպարներ, բայց նա նաև վավերագրել է ներկայացումները լուսանկարչության և տեսանյութի միջոցով. այս գործը գտնվում է բազմաթիվ հանրային թանգարաններում և արվեստի հավաքածուներում, ներառյալ Չիկագոյի արվեստի ինստիտուտը, Ժամանակակից արվեստի թանգարանը (MoMA), Ռեյնա Սոֆիայի արվեստի ազգային թանգարան, Ավստրիական Բելվեդերե պատկերասրահ և այլն։

### VB ներկայացումներ (1993–այսօր)
VB կատարումներից շատերը փաստագրված են Դեյվ Հիկի VB 08-36 գրքում, Վանեսա Բիկրոֆտի կատարումները (2000 թվականին) և Էմիլի Լ. Նյումանի «Կանացի մարմնի պատկերը ժամանակակից արվեստում, դիետա, ուտելու խանգարումներ, ինքնավնասում և գիրություն» գրքում։

Ներկայացումները վերնագրվել են հերթականությամբ։ Ներկայացումների ժամանակ մոդելների վարքագծի նկատմամբ խիստ կանոններ էին սահմանվել։ Նրանց հանձնարարվել է չշփվել հանդիսատեսի հետ։ Մոդելները համազգեստով, մերկ կամ հազիվ էին հագնված, և նրանցից պահանջվում էր ժամերով կանգնել, հաճախ բարձրակրունկներով՝ առանց շարժումների կամ աչքերի թարթման։ Բիկրոֆտը միշտ օգտագործում էր բարձրահասակ, նիհար, երիտասարդ մոդելների, որոնց անվանում էր «աղջիկներ»՝ անկախ նրանց տարիքից։ Հետագայում Բիկրոֆտը օգտագործում էր դիզայներական աքսեսուարներ կամ կոշիկներ՝ որպես մոդելների համար նախատեսված պարագաներ։

* VB02-ը, VB03-ը, VB04-ը և VB08-ը տեղի են ունեցել 1994 թվականին, որտեղ ներկայացված էին աղջիկ մոդելներ՝ բոլորը հագած վառ կարմիր պարիկներ (Բիկրոֆտի մազերի գույնի չափազանցված ներկայացում) և սպիտակ ներքնազգեստներ։ VB08 (1994) ներկայացումը տեղի է ունեցել MoMA PS1-ում, Լոնգ Այլենդ Սիթիում, Նյու Յորքում, օգտագործելով կանանց մոդելներ, զուգագուլպաներ և վառ կարմիր պարիկներ։
* VB25 (1996) ներկայացումը տեղի է ունեցել Էյնդհովենում, Նիդերլանդներում, *Van Abbemuseum*-ում, որտեղ յոթ միանման երիտասարդ կանայք կրել են կեղծ թարթիչներ և եղունգների կարմիր լաք, որոնցից յուրաքանչյուրը հագած էր պոլո պարանոցով սվիտեր, սպիտակ ներքնազգեստ, զուգագուլպաներ և բարձրակրունկներ։
* VB35 (1998) տեղի է ունեցել Նյու Յորքի Գուգենհայմի թանգարանում, այդ ժամանակ քսան կանայք երկու ժամ կանգնել են թանգարանում՝ շրջանաձև դասավորվածությամբ, որպեսզի արտացոլեն ճարտարապետությունը։ Կանանցից 15-ը կրել եբ Թոմ Ֆորդի դիզայնով զարդարված բիկինիներ, իսկ կանանցից հինգը մերկ էին։ Սա ավելի մեծ իրադարձություն է եղել, քան նրա որոշ նախկին աշխատանքներ և դարձել միջազգային նորություն։ Քասթինգը կատարել է Ջենիֆեր Սթարը, իսկ պրոդյուսերը եղեն են Իվոն Ֆորս Վիլառեալը և Դորին Ռեմենը։
* VB45 (2004) տեղի է ունեցել Ջոն Ֆ. Քենեդու անվան օդանավակայանի 5-րդ տերմինալում, որտեղ 36 երիտասարդ կանայք կանգնած էին խորտակված սպասասրահում՝ միայն աֆրո պարիկներով, մարմնի սև ներկով և արծաթագույն կապանքներով իրենց կոճերին։
* VB51 (2002) նրա առաջին նկարահանված ներկայացումն է եղե, այն տեղի է ունեցել Շլոս Վինսեբեկում (Շտայնհայմ, Գերմանիա)։ Դրանում ներկայացված էին 60-ականների տարեց մոդելներ, այդ թվում՝ Բիկրոֆտի մայրը, սկեսուրը, խորթ քույրը և դերասանուհիներ Իրմ Հերմանը և Հաննա Շիգուլլան (երկուսն էլ Բիկրոֆտի սիրելի ռեժիսոր Ռայներ Վերներ Ֆասբինդերի ֆիլմերից դերասանուհիներ են)։
* VB53 (2004) Ֆլորենցիայի, Իտալիայի Ջարդինո դել Օրտիկոլտուրա քաղաքի Թեպիդարիումում կանանց բեմադրում էին կեղտի մի թմբի մեջ, կարծես նրանք բույսեր լինեին։
* VB55 (2005) ներկայացրել է հարյուր կանանց, ովքեր երեք ժամ անշարժ կանգնած են եղել Բեռլինի *Neue Nationalgalerie-*ում (Ազգային նոր պատկերասրահում), յուրաքանչյուր կին գոտկատեղից վերև պատված է եղել յուղով և հագին կար միայն մեկ զուգագուլպա։
* VB65 (2009 թվականի մարտ ամսին) ելույթը տեղի է ունեցել Ժամանակակից արվեստի տաղավարում՝ Միլանում (Իտալիա)։ Այդ ժամանակ ներկայացվել է «Վերջին ընթրիքը» քսան աֆրիկացի ներգաղթյալ տղամարդկանց մասնակցությամբ, որոնք կոստյումներ էին հագած (ոմանք առանց կոշիկների), ջուր էին խմում, ուտում հավ և շագանակագույն հաց՝ առանց պատառաքաղի։

### Այլ աշխատանքներ
2005 թվականի հոկտեմբերին Բիկրոֆտը Փարիզի Ելիսեյան դաշտերում ''Louis Vuitton'' խանութի բացման կապակցությամբ երեք ժամանոց ներկայացում է բեմադրել, որը կոչվում էր *«Espace Louis Vuitton»*: Նույն միջոցառման համար Բիկրոֆտը «մարդկային այբուբենով» Louis Vuitton-ի պայուսակների կողքին դարակներում տեղադրել է ինչպես սև, այնպես էլ սպիտակ մոդելներ։ 2007 թվականին Louis Vuitton ընկերությունը ներողություն խնդրեց հոլանդացի գրաֆիկական դիզայներ Էնթոն Բիկից՝ առանց նրա համաձայնության իր «Մերկ տիկնայք այբուբեն» դիզայնը նմանակելու համար։

2018 թվականին Բիկրոֆտը և Քիմ Քարդաշյանը համագործակցել են Քարդաշյանի մերկ լուսանկարների շարքի համար, որոնք ցուցադրվել են սոցիալական ցանցերում՝ Քարդաշյանի օծանելիքի թողարկման համար, որն ուներ «Քարդաշյանի մարմնի ձևով սրվակ»։

## Համագործակցություն Քանյե Ուեսթի հետ
2008 թվականից Բիկրոֆտը համագործակցել է երգիչ Քանյե Ուեսթի հետ։ Նրանք սկսել են աշխատել Լոս Անջելեսի Ace Gallery-ում, Ուեսթի 808s և Heartbreaks երաժշտական ալբոմների համար։ 2010 թվականին Բիկրոֆտը ճանաչվել է Runaway երաժշտական տեսահոլովակի ստեղծագործական առաջատարը։ Քանյե Ուեսթի երաժշտական շրջագայության՝ *Yeezus Tour*-ում (2013 թվականի հոկտեմբեր – 2014 թվականի սեպտեմբեր) Բիկրոֆտը նախագծել է դեկորները և խորեոգրաֆիան։ Բիկրոֆտն աշխատել է Ուեսթի հեղինակած երաժշտական տեսահոլովակի վրա 2014 թվականին «Only One» երգի համար։ 2014 թվականին Բիկրոֆտը կազմակերպել է Քիմ Քարդաշյանի և Քանյե Ուեսթի հարսանեկան արարողությունը։

2015 թվականի փետրվարին Ուեսթը սկսել է նորաձևության դիզայներական աշխատանք *Yeezy Season 1*-ի հետ՝ *Adidas* պիտակի ներքո, իսկ Բիկրոֆտը ղեկավարել է ներկայացման շնորհանդեսը։ Բիկրոֆտը շարունակել է աշխատել Yeezy Season *2-ի* (2015 թվականի փետրվարին), Yeezy Season *3-ի* (2016 թվականի փետրվարին) և Yeezy Season 4-ի (2016 թվականի փետրվարին) հետ։

Բիկրոֆտը պնդել է, որ ինքը եղել է Ուեսթի լրիվ դրույքով աշխատող մինչև 2016 թվականը, երբ նրա դերը փոխվել է և նա դարձել է կես դրույքով պայմանագրային աշխատող։

2019 թվականին նա համագործակցել է Ուեսթի հետ երկու օպերային ներկայացումների համար՝ Նաբուգոդոնոսորը և Մարիամը։

## Տարաձայնություններ
Սեռի մասին նրա կատարողական աշխատանքը հաճախ քննադատության է ենթարկվել «նորաձևության մասին հետֆեմինիստական հայտարարություն լինելու կամ  ընկալման համար այլասերված լինելու» պատճառով։ Լուսանկարիչ Քոլեր Սքորը նշել է, որ «Բիկրոֆտը հետաքրքրված է էսթետիկայով, թե ինչպիսի տեսք ունեն կանայք, երբ նրանց նայում են, և նրա՝ մարմնի վրա կենտրոնացած նախագծերը փորձում են մոդելի, նկարչի և հանդիսատեսի միջև օտարում առաջացնել»։ Բիկրոֆտը աշխատանքային գործունեության ընթացքում մերկ կին մոդելների հետ ներկայացումներում հաճախ օգտագործում է մոդելի հատուկ տեսակ, կանանց մարմնի արևմտյան «իդեալականացումով», այսինքն բոլոր մոդելները միատեսակ են՝ նիհար, բարձրահասակ և երիտասարդ են թվում։ Այս ընտրությունները քննադատվել են որպես վնասակար, խեղաթյուրված և գենդերային կարծրատիպերին համապատասխանող։

2016 թվականի հարցազրույցում Բիկրոֆտը մեջբերել է. «Ես բաժանել եմ իմ անձը։ Կա Վանեսա Բիկրոֆտ` որպես եվրոպացի սպիտակամորթ կին, և կա Վանեսա Բիկրոֆտ՝ որպես Քանյե՝ աֆրոամերիկացի տղամարդ»։ Նա ռասայական տեսանկյունից չմտածված արտահայտություններ է արել հարցազրույցներում։

Սուդանցի երկվորյակներ որդեգրելու Բիկրոֆտի անհաջող փորձը Պիետրա Բրետքելիի «Արվեստի աստղը և սուդանական երկվորյակները» (2008) վավերագրական ֆիլմի թեման է եղել, որն ընդգրկվել է Սանդենս կինոփառատոնի Համաշխարհային կինոյի վավերագրական մրցույթում։ Ֆիլմը Բիկրոֆտին ներկայացնում է որպես «կեղծավոր ինքնագոհ, վիթխարի գաղութատիրական նարցիսիստ» և ներկայացնում է նրա «վնասակար մեջբերումներն ու սարսափելի պահվածքը», երբ նա փորձում է որբերին որդեգրել արվեստի ցուցահանդեսում օգտագործելու համար։

## Անձնական կյանք
Վանեսա Բիկրոֆտը նախկինում ամուսնացած է եղել մարքեթոլոգ Գրեգ Դուրկինի հետ։ Նրանք երկար տարիներ միասին ապրել են Նյու Յորքի Քոլդ Սփրինգ Հարբորում։ Ամուսնությունն ավարտվել է ամուսնալուծությամբ։ Դուրկինն ու Բիկրոֆտը միասին երկու որդի են ունեցել (ծնված 2001 և 2004 թվականներին)։ Նա ամուսնացած է եղել լուսանկարիչ Ֆեդերիկո Սպադոնիի հետ։ Բիկրոֆտը և Սպադոնին միասին ունեցել են մեկ դուստր և մեկ որդի (ծնված 2009 և 2012 թվականներին)

## Գրականություն
### Կենսագրություն

* 

### Ցուցահանդեսների կատալոգներ
Բինքրոֆթի կողմից ներկայացված ցուցահանդեսների կատալոգների ընտրված ցանկը, որը նշված է աճման կարգով՝ ըստ հրապարակման տարվա.

* 
*  (English, French, Italian).
* 
* 
* 
* 
* 

## Ծանոթագրություններ

## Արտաքին հղումներ
* Slideshow: The Very Best of Vanessa Beecroft (May 2016) in The New York Times

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Իտալացի արվեստագետներ
Կատեգորիա:Իտալացի լուսանկարիչներ
Կատեգորիա:Իտալացի նկարչուհիներ
Կատեգորիա:Իտալացի քանդակագործներ